**Ministru kabineta noteikumu projekta „Ar juridisko palīdzību saistīto izmaksu atlīdzināšanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Š.g. 1. jūlijā pieņemtais likums „Grozījumi Valsts pārvaldes iestāžu nodarīto zaudējumu atlīdzināšanas likumā”, kura 2. pants paredz izteikt Valsts pārvaldes iestāžu nodarīto zaudējumu atlīdzināšanas likuma 7. panta trešās daļas trešo teikumu šādā redakcija:„Šo izmaksu maksimālo apmēru nosaka Ministru kabinets.” |
| 2. | Pašreizējā situācija un problēmas | Valsts pārvaldes iestāžu nodarīto zaudējumu atlīdzināšanas likuma (turpmāk – likums) mērķis ir nodrošināt privātpersonai Satversmē un Administratīvā procesa likumā noteiktās tiesības uz atbilstīgu atlīdzinājumu par mantisko zaudējumu vai personisko kaitējumu, arī morālo kaitējumu, kas tai nodarīts ar valsts pārvaldes iestādes prettiesisku administratīvo aktu vai prettiesisku faktisko rīcību.Likuma 7. pantā trešā daļa paredz, ka mantiskais zaudējums aptver arī izmaksas, kas saistītas ar juridisko palīdzību. Tāpat likuma 7. panta trešajā daļā ir iekļauts pilnvarojums Ministru kabinetam noteikt izmaksu, kas ir saistītas ar juridisko palīdzību, maksimālo apmēru.Šobrīd normatīvie akti neparedz, kādā apmērā valsts atlīdzina zaudējumus, kas privātpersonai ir radušies, administratīvā procesa ietvaros izmantojot juridisko palīdzību. Praksē izmaksu, kas ir saistītas ar juridisko palīdzību, apmērus nosaka pēc analoģijas ar Ministru kabineta 2009. gada 22. decembra noteikumos Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”. Taču ievērojot to, ka likums paredz tiesības privātpersonai saņemt atlīdzinājumu par saņemto juridisko palīdzību, secināms, ka patlaban privātpersona saskaņā ar Valsts pārvaldes iestāžu nodarīto zaudējumu atlīdzināšanas likumu ir tiesīga pieprasīt atlīdzināt izmaksas, kas ir saistītas ar juridisko palīdzību, neierobežotā apmērā. Ievērojot minēto, ir lietderīgi noteikt zināmus ierobežojumus atlīdzību izmaksai par juridiskajiem pakalpojumiem. Tādējādi atlīdzināmo izmaksu, kas ir saistītas ar juridisko palīdzību, apmēru būs iespējams prognozēt, kā arī tiks nodrošināta savlaicīga izmaksu atlīdzināšana, tādējādi nodrošinot optimālu nodarīto zaudējumu atlīdzināšanu samērīgos termiņos visām personām, kas ar šādu prasību pret iestādi ir vērsusies. Atlīdzināmo mantisko zaudējumu, kas ir saistīti ar juridiskās palīdzības saņemšanu, apmēra ierobežošana ir pamatojama arī ar to, ka viens no administratīvā procesa pamatprincipiem ir objektīvās izmeklēšanas princips, kura piemērošana samazina privātpersonas nepieciešamību pēc juridiskās palīdzības. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir noteikt atlīdzināmo izmaksu, kas ir saistītas ar juridisko palīdzību, maksimālo ampēru. Noteikumu projektā ir iekļauts regulējums par šādu juridisko palīdzību:1) juridiskās konsultācijas;2) pieteikuma, blakus sūdzības vai administratīvā līguma (izlīguma) sastādīšana;3) apelācijas sūdzības un pretapelācijas sūdzības sastādīšana;4) kasācijas sūdzības sastādīšana;5) tāda dokumenta sastādīšanu, kas nepieciešams lietas izšķiršanai (iesniegumi, lūgumi vai paskaidrojumi); 6) dokumentu papildinājumu sastādīšana;7) pārstāvība tiesas sēdē;8) iepazīšanās ar lietas materiāliem.Noteikumu projektā iekļautais regulējums ir izstrādāts pēc analoģijas ar Ministru kabineta 2009. gada 22. decembra noteikumos Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” ietverto regulējumu par valsts nodrošinātās juridiskās palīdzības samaksas apmēru. Ievērojot iepriekš minēto, noteikumu projektā ir paredzēta iespēja saņemt atlīdzību arī par juridisko pakalpojumu – administratīvā līguma (izlīguma) sastādīšana. Šāds pakalpojuma veids ir iekļauts arī Ministru kabineta 2009. gada 22. decembra noteikumos Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”, turklāt, ievērojot to, ka administratīvā līguma noslēgšanu var ierosināt gan iestāde, gan privātpersona, turklāt iestādei nav pienākuma sagatavot un slēgt administratīvo līgumu, praksē var pastāvēt situācijas, kad administratīvo līgumu sastāda pati privātpersona vai tās pārstāvis. Ievērojot minēto, nav pamata ierobežot privātpersonas tiesības saņemt atlīdzinājumu par administratīvā līguma sastādīšanu. Turklāt, ņemot vērā to, ka administratīvā līguma (izlīguma) slēgšana praksē netiek bieži izmantota, noteikumu projektā iekļautais regulējums veicinās administratīvi tiesisko attiecību noregulēšanu, izmantojot administratīvo līgumu (izlīgumu).Pēc noteikumu projektā iekļautā regulējuma spēkā stāšanās privātpersona administratīvā procesa ietvaros, pamatojoties uz likumu, no iestādes varēs pieprasīt zaudējumus, kas ir radušies, izmantojot juridisko palīdzību, ierobežotā apmērā. Atšķirībā no Ministru kabineta 2009. gada 22. decembra noteikumiem Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”, kā arī no Ministru kabineta 2004. gada 24. augusta noteikumiem Nr. 735 „ Noteikumi par atlīdzības izmaksas kārtību un tās apmēru fiziskās personas pārstāvim administratīvajā lietā, kas adresātam ir sarežģīta”, atlīdzība par juridiskās palīdzības izmantošanu tiks izmaksāta privātpersonai, kas šo palīdzību izmantojusi, nevis pašam pārstāvim. Noteikumu projektā iekļautais regulējums tika sagatavots, ņemot vērā šo atšķirību.  |
| 5. | Projekta izstrādē iesaistītās institūcijas | Tieslietu ministrija, Finanšu ministrija |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Personas, kuras ir iesaistītas publiski tiesiskajās attiecībās ar iestādēm un attiecībā uz kurām tika veikta prettiesiska faktiskā rīcība vai izdots prettiesisks administratīvais akts. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Noteikumu projektam nav finansiālās ietekmes, jo izmaksas, kas ir saistītas ar juridiskās palīdzības saņemšanu, patlaban tiek atlīdzinātas pēc analoģijas ar Ministru kabineta 2009. gada 22. decembra noteikumiem Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”. Atlīdzināmo izmaksu apmēri, kas ir iekļauti noteikumu projektā, tāpat ir noteikti pēc analoģijas ar iepriekš minētajiem Ministru kabineta noteikumiem, tādējādi noteikumu projektā iekļautais regulējums neietekmēs atlīdzināmo izmaksu apmērus. |
| 4. | Tiesiskā regulējuma nefinansiālā ietekme | Zaudējumus, kas radušies, administratīvā procesa ietvaros izmantojot juridisko palīdzību, privātpersona, pamatojoties uz likumu, būs tiesīga pieprasīt ierobežotā apmērā. Pārējos zaudējumus, kas būs saistīti ar juridiskās palīdzības saņemšanu, privātpersonas būs tiesīgas pieprasīt vispārējā kārtībā.  |
| 5. | Administratīvās procedūras raksturojums | Zaudējumu atlīdzināšanas kārtība ir atrunāta likumā. Ievērojot to, ka izmaksas, kas ir saistītas ar juridisko palīdzību, ir uzskatāmas par mantisko zaudējumu, šīs izmaksas tiks atlīdzinātas likumā noteiktajā kārtībā. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012. gads** | **2013. gads** | **2014. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 200,0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 200,0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  200,0 | 0 | 0 | 0 | 0 |
| 2.1. valsts pamatbudžets | 200,0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts pārvaldes iestāžu nodarītie zaudējumi tiek atlīdzināti no Finanšu ministrijas valsts budžeta apakšprogrammas 41.09.00 „Valsts pārvaldes iestāžu nodarīto zaudējumu atlīdzināšana”. Saskaņā ar likumu „Par valsts budžetu 2011. gadam” 2011. gada finansējums zaudējumu atlīdzināšanai ir LVL 200 000. Ministru kabineta apstiprinātajos Finanšu ministrijai valsts budžeta bāzes izdevumos 2012.-2014.g.g. šai apakšprogrammai paredzēts finansējums 80 000 latu apmērā. Finanšu ministrija plāno vērsties ar lūgumu palielināt šim mērķim plānoto finansējumu līdz LVL 200 000. |

Anotācijas IV, V, VI un VII sadaļa – projekts šīs jomas neskar

Tieslietu ministrs A. Štokenbergs

27.09.2011. 10:34

1 266

N. Laveniece-Straupmane

67036908, Natalija.Laveniece-Straupmane@tm.gov.lv